**Izraksts no**:

„DAUGAVPILS NOVADA TERITORIJAS PLĀNOJUMS 2012.-2023.gadam.

3.sējums„TERITORIJAS APBŪVES UN IZMANTOŠANAS NOTEIKUMI””

3.pielikums Daugavpils novada domes 2014.gada 29.maija lēmumam Nr.489

(protokols Nr.12., 1.&)

**3.20.PRASĪBAS ĪPAŠI AIZSARGĀJAMO**

**KULTŪRVĒSTURISKO TERITORIJU UN KULTŪRAS**

**PIEMINEKĻU AIZSARDZĪBAI**

3.20.1. Prasības kultūras pieminekļu aizsardzībai

339. Fiziskajām un juridiskajām personām jānodrošina, lai tiktu saglabāti kultūras pieminekļi, kas ir to īpašumā (valdījumā).

340. Kultūras pieminekļu aizsardzībā un izmantošanā jāvadās pēc likuma „Par

kultūras pieminekļu aizsardzību” un saistītiem normatīviem aktiem.

341. Valsts pārvaldi kultūras pieminekļu aizsardzībā un izmantošanā realizē Kultūras ministrijas Valsts kultūras pieminekļu aizsardzības inspekcija (turpmāk —

VKPAI).

342. Likumos un Ministru kabineta noteikumos noteiktās kompetences ietvaros VKPAI izdotie administratīvie akti — norādījumi — par katra atsevišķa kultūras pieminekļa izmantošanu un saglabāšanu ir saistoši attiecīgā kultūras pieminekļa īpašniekam (valdītājam).

343. Kultūras pieminekļus ir aizliegts iznīcināt. Nekustamos kultūras pieminekļus drīkst pārvietot vai pārveidot tikai izņēmuma gadījumā ar VKPAI atļauju. Kultūras pieminekļa pārveidošana vai tā oriģinālo daļu aizstāšana ar jaunām

daļām pieļaujama tikai tad, ja tā ir vienīgā iespēja, kā saglabāt pieminekli, vai arī

tad, ja pārveidojuma rezultātā nepazeminās pieminekļa kultūrvēsturiskā vērtība.

344. Kultūras pieminekļu teritorijās nav plānojama tāda saimnieciskā darbība, kas var iznīcināt kultūras pieminekli vai mazināt kultūras pieminekļu un

kultūrvēsturiskās ainavas vērtību. Tās būtu rūpnieciskas ražošanas vai jauktas

darījumu apbūves teritorijas, kas saistās ar liela apjoma noliktavu tipa ēku

būvniecību, jaunu dzīvojamo māju blīvu apbūvi, kā arī derīgo izrakteņu ieguves

teritorijas.

345. Arheoloģisko pieminekļu teritorijās nav plānojama jaunu objektu būvniecība un citi ar zemes reljefa pārveidojumiem saistīti darbi.

346. Saimnieciskā darbība un cita veida darbība kultūras pieminekļos (to teritorijās, zonās, u. c.), kā arī kultūras pieminekļu attēlu un simbolu izmantošana

komercdarbībai atļauta tikai ar kultūras pieminekļa īpašnieka piekrišanu.

347. Kultūras pieminekļa īpašnieka (valdītāja) pienākums ir:

347.1. ievērot likumdošanas un citus normatīvos aktus, kā arī VKPAI

norādījumus par kultūras pieminekļu izmantošanu un saglabāšanu;

347.2. informēt VKPAI par katru bojājumu, kas radies īpašumā (valdījumā) esošajam kultūras piemineklim.

348. Prioritāri kultūras pieminekļus izmanto zinātnes, izglītības un kultūras mērķiem. Kultūras pieminekļu izmantošana saimnieciskajai darbībā pieļaujama vienīgi tad, ja tā nekaitē piemineklim, nemazina tā vēsturisko, zinātnisko un mākslinieciskovērtību.

349. Kultūras pieminekļi konservējami, restaurējami un remontējami tikai ar VKPAI rakstveida atļauju un tās kontrolē.

350. Kultūras pieminekļu izpētes darbus, kas var novest pie kultūras pieminekļa pārveidošanas, ari arheoloģisko izpēti, drīkst veikt tikai ar VKPAI rakstveida atļauju un tās kontrolē.

351. Kultūras pieminekļu nojaukšana veicama saskaņā ar normatīvo aktu prasībām par pieminekļu aizsardzību, saskaņojot darbību ar Valsts kultūras pieminekļu aizsardzības inspekciju.

352. Rīcību ar vidi degradējošiem objektiem, kas atrodas kultūras pieminekļa

teritorijā vai aizsardzības zonā un ar savu ārējo veidolu vai darbību būtiski

samazina kultūras pieminekļa kultūrvēsturisko vērtību, koordinē VKPAI

normatīvajos aktos atrunātajā kārtībā.

353. Kultūras pieminekli drīkst izmantot kultūras, izglītības, zinātnes, tūrisma,

saimnieciskiem vai citiem mērķiem tā, lai tiktu saglabāts kultūras piemineklis un

kultūrvēsturiskā vide kultūras pieminekļa teritorijā un tā aizsardzības zonā.

354. Kultūras pieminekļa teritorijā nedrīkst izvietot eksplozīvas, ugunsnedrošas, ķīmiski aktīvas un atmosfēru piesārņojošas vielas, kas var apdraudēt kultūras pieminekli, kā arī iekārtas, kas izraisa vibrāciju, un vidi degradējošas materiālu krautuves un izgāztuves. Kultūras pieminekļa teritorijā nodrošināma

ugunsdrošība, optimāla hidroģeoloģiskā situācija, gaisa un ūdenskrātuvju tīrība.

Nav pieļaujama tāda saimnieciskā darbība (tai skaitā gruntsūdens līmeņa maiņa),

kas var apdraudēt kultūras pieminekli.

355. Kultūras pieminekļu pārveidošanu to īpašnieki, valdītāji vai lietotāji veic saskaņā ar likumu "Par kultūras pieminekļu aizsardzību".

356. Ja, veicot saimniecisku darbību, paredzama kultūras pieminekļa pārveidošana (jebkura tehniska, būvnieciska un saimnieciska darbība, kura būtiski maina kultūras pieminekļa funkciju, komplektāciju, formu, detalizāciju, materiālu,

faktūru, krāsu, kā arī kultūras pieminekļa teritoriju), kultūras pieminekļa

īpašniekam (valdītājam) jāsaņem attiecīgu VKPAI atļauju.

357. Ja valsts ugunsdrošības, sanitārās uzraudzības un citu valsts un pašvaldību institūciju prasību īstenošanai nepieciešama kultūras pieminekļa pārveidošana, kultūras pieminekļa īpašnieks (valdītājs) to saskaņo ar VKPAI.

358. Kultūras pieminekļa kopšanai, uzturēšanai un citai saimnieciskai darbībai, kas tiek veikta, izmantojot oriģinālam atbilstošus materiālus un tehnoloģiju,

nepārveido kultūras pieminekli un nesamazina pieminekļa kultūrvēsturisko

vērtību, nav nepieciešama īpaša inspekcijas atļauja.

359. VKPAI izsniedz nekustamā kultūras pieminekļa īpašniekam (valdītājam)

aizsardzības plāksni, ko īpašnieks (valdītājs) piestiprina pie kultūras pieminekļa

redzamā vietā. Publiski pieejamam kultūras piemineklim plāksni ar informāciju

izvieto tā, lai nebojātu kultūras pieminekli. Pie ceļiem, kuri ved uz publiski

pieejamu kultūras pieminekli, var uzstādīt norādes zīmi, to saskaņojot

normatīvajos aktos par ceļu satiksmi noteiktajā kārtībā.

360. Kultūras pieminekļu remontā (bojāto daļu vai elementu identiskas atjaunošanas, nomaiņas un pastiprināšanas darbi, kas būtiski nepārveido kultūras pieminekli un uzlabo tā tehnisko stāvokli), konservācijā (pieminekļa vai tā daļas būvnieciska, fizikāla un ķīmiska nostiprināšana), restaurācijā (pieminekļa vai tā daļas

zinātniski pamatota atjaunošana sākotnējā veidolā, saglabājot vērtīgākos

uzslāņojumus) un rekonstrukcijā (pieminekļa vai tā daļas pārveidošana, mainot

apjomu, telpisko struktūru un plānojumu) izvērtē dažādu laiku uzslāņojumus un

saglabā:

360.1. ēkām un būvēm – oriģinālo konstruktīvo sistēmu un konstrukcijas, plānojumu, apjomu, materiālus, apdari, vērtīgus interjera elementus, detaļas, rotājumus, vēsturiskās iekārtas un komunikācijas;

360.2. lauku ēku grupām – vēsturisko plānojumu, reljefa, ūdenstilpju un apzaļumojuma sistēmu, apbūves ārējo veidolu un kultūrvēsturiski vērtīgo labiekārtojumu;

360.3. nozīmīgām vietām – vēsturisko plānojumu, telpisko izveidojumu, siluetu, reljefu, ūdenstilpju un apzaļumojuma sistēmu, apbūves ārējo veidolu un kultūrvēsturiski vērtīgo labiekārtojumu;

360.4. arheoloģiskajiem pieminekļiem – reljefu, struktūru un ārējo veidolu.

361. Kultūras pieminekļus restaurē, rekonstruē, remontē un konservē tikai pēc

VKPAI atļaujas saņemšanas un tās kontrolē. Ja darbu veikšanai konkrētajā

teritorijā (piemēram, īpaši aizsargājamā dabas teritorijā) nepieciešama arī citas

institūcijas atļauja, darbus drīkst uzsākt tikai pēc šādas atļaujas saņemšanas.

362. Ja vienkāršota renovācija vai vienkāršota rekonstrukcija paredzēta būvē, kas ir valsts aizsargājamais kultūras piemineklis, vai valsts aizsargājamo kultūras

pieminekļu teritorijā vai tā aizsardzības zonā esošā būvē, ir nepieciešama Valsts

kultūras pieminekļu aizsardzības inspekcijas atļauja. Valsts kultūras pieminekļu

aizsardzības inspekcijas atļauja kultūras pieminekļu aizsardzības zonā esošu ēku

vienkāršotai rekonstrukcijai un vienkāršotai renovācijai nav nepieciešama, ja

Daugavpils novada domes Būvvalde ar Valsts kultūras pieminekļu aizsardzības

inspekciju ir saskaņojusi un ievēro vēsturisko ēku fasāžu apdares renovācijas,

logu nomaiņas, fasāžu un jumta siltināšanas, kā arī jumtu iesegumu nomaiņas

metodikas principus.

363. Ja vienkāršoto renovāciju un vienkāršoto rekonstrukciju veic būvē, kas ir valsts aizsargājamais kultūras pieminekli, vienkāršotas renovācijas vai vienkāršotas

rekonstrukcijas ierosinātājs būvvaldē iesniedz Daugavpils novada domes

Būvvaldei telpu kultūrvēsturiskās inventarizācijas aktu.